Kakav pad prometa? Restoran je pun, Hrvati vole sve kinesko

U zagrebačkom restoranu China House uopće se ne osjeti strah od smrtonosnoga korona virusa, a gosti se sa zarazom i šale. Vlasnici restorana vjeruju da će panika oko virusa brzo proći

<p>Iako u Hrvatskoj još nije zabilježen ni jedan slučaj zaraze korona virusom, vjerojatno smo podsvjesno očekivali kako ćemo naići na poluprazan kineski restoran.</p><p>No već na ulazu u restoran China House u Zagrebu bilo nam je jasno da mjesta zabrinutosti nema.</p><p>- Dobar dan, dolje su sva mjesta popunjena pa možete sjesti jedino na kat - već na ulazu nam je rekao užurbani konobar koji je očito imao pune ruke posla.</p><p>POGLEDAJTE VIDEO</p><p>Ubrzo smo se i sami uvjerili da u tom kineskom restoranu nitko ne brine o “nekom tamo virusu”.</p><p>Stalno su dolazili novi gosti, a baš nitko nije djelovao zabrinuto zbog moguće zaraze. Isto nam je potvrdila i vlasnica restorana <strong>Xinying Xiong</strong> (40), koja je u Hrvatsku stigla prije 18 godina sa suprugom <strong>Caijem Chusongom</strong> (46). Par vodi restoran.</p><p>- Korona virus nije uopće utjecao na naš promet, sve je jednako kao i prije pojave epidemije. Ljudi znaju da ovdje nema zaraze i nismo primijetili da se netko prema nama počeo drugačije ponašati zato što smo Kinezi. Svi se ponašaju normalno, kao da se taj virus nikad nije ni pojavio. Kad su se tek pojavile vijesti o korona virusu, neki gosti su se znali našaliti s tim, ali sad više čak ni to - rekla nam je Xiong.</p><p>Redovito se čuje s rodbinom u rodnom Jiangxiju i kaže da ni tamo nema panike te da se ljudi samo više čuvaju i manje izlaze iz domova.</p><p>- Viroza kao viroza - rekla nam je uz smiješak. Xinying Xiong i njezina obitelj vjeruju kako će cijela panika oko epidemije brzo proći i da će se sve ubrzo opet vratiti u normalu.</p><p>Uvjerena je da se odnos Hrvata prema njima, kao Kinezima, ne bi promijenio ni kad bi zaraza došla u Hrvatsku, ali iskreno nam je priznala kako o tome zapravo ni ne razmišlja. Dodala je i kako oni u restoranu sva jela spremaju od domaćih i lokalnih namirnica.</p><p>Kao i u China Houseu, i u ostalim zagrebačkim kineskim restoranima ne boje se zaraze, a očito ni njihovi gosti jer nitko nije zabilježio pad prometa.</p><p>Jučer je u Japanu u karantenu, zbog sumnje na koronavirus, stavljen kruzer Diamond Princess.</p><p>Iz Ministarstva unutarnjih poslova potvrdili su da se na njemu nalazi šest Hrvata.</p>